U školi pjevala 'Čavoglave' pa zaprijetila nožem: 'Marš, Srbi'

Smatram da je stvar otišla predaleko, a posebno što se događa u Osnovnoj školi. Konflikti iz društva se prenose na škole, a posebno su ugrožena djeca srpske nacionalnosti, kaže majka jedne od učenica...

<p>Učenica osmog razreda u <strong>Osnovnoj školi u Podgorici</strong> pjevala je 'Čavoglave' ispred zbornice, što je rezultiralo nizom verbalnih i fizičkih napada drugih učenika, piše <a href="https://www.kurir.rs/region/crna-gora/3276063/bruka-u-podgorici-osmakinja-terorise-srpsku-decu-peva-im-ustaske-pesme-preti-nozem-i-psuje-porem-se-na-vidovdan">Kurir</a>.</p><p>Navodno je svemu prisustvovao i dežurni nastavnik. Idućeg dana je djevojčica donijela i nož u školu te ga stavila pod grlo kolegici iz razreda. Narednog dana se zlostavljanje nastavilo - udarala je šakama i nogama učenike iz razreda, na što su reagirali i roditelji.</p><p>Prema pisanju srpskih medija, djevojka je donosila u školu i letke na kojima je pisalo <strong>'Marš, Srbi'</strong>, a navodno je jednom prilikom u školu unijela i alkohol. Drugog dana je donijela hrvatsku zastavu i vikala <em>'Po***rem vam se na Vidovdan'</em>.</p><p>- Smatram da je stvar otišla predaleko, a posebno što se događa u Osnovnoj školi. Konflikti iz društva se prenose na škole, a posebno su ugrožena djeca srpske nacionalnosti. Nedopustivo je pasivno ponašanje uprave škole i nastavnog kadra. Zadnji je čas da reagiraju nadležne inspekcije i resorna ministarstva, dok posljedice ne budu još veće - rekla je majka jedne učenice koja s problematičnom djevojčicom ide u razred.</p>